PRITARTA

Zarasų rajono savivaldybės tarybos

2018 m. vasario 23 d. sprendimu Nr. T - 5

**ZARASŲ RAJONO SAVIVALDYBĖS TARYBOS KONTROLĖS KOMITETO**

**2017 METŲ VEIKLOS ATASKAITA**

Kontrolės komiteto veiklos tikslai – savivaldybės tarybos sprendimų vykdymo kokybė, efektyvus ir teisėtas savivaldybės biudžeto ir turto naudojimas, kontrolės rezultatų įgyvendinimo efektyvumas. Savivaldybės veiklos srityse kontrolė padeda sėkmingai funkcionuoti, išvengti klaidų, jų nebekartoti ateityje.

2015-2019 metų kadencijos Zarasų rajono savivaldybės taryba 2015-04-24 sprendimu Nr. T-84 patvirtino naujos sudėties Kontrolės komitetą: Arnoldas Abramavičius (Komiteto pirmininkas), Kęstutis Stankevičius (Komiteto pirmininko pavaduotojas), Daiva Kelečienė, Arvydas Steponavičius, Leonardas Bernatonis. 2016-07-01 Zarasų rajono savivaldybės tarybos sprendimu Nr. T-192 vietoj Tarybos nario Leonardo Bernatonio paskirtas Tarybos narys Balys Vilimas. Zarasų rajono savivaldybės taryba 2017-02-28 sprendimu Nr.T-31 Kontrolės komiteto pirmininku paskyrė Kęstutį Stankevičių, pirmininko pavaduotoja – Daivą Kelečienę.

2017 m. vyko šeši Kontrolės komiteto posėdžiai. Kontrolės komiteto narių posėdžių lankomumas pateiktas 1 lentelėje.

1 lentelė. *2015-2019 metų kadencijos Kontrolės komiteto narių dalyvavimas posėdžiuose*

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Vardas, pavardė | 2017-02-06 | 2017-05-23 | 2017-07-05 | 2017-09-20 | 2017-11-02 | 2017-12-21 |
| 1. | Arnoldas Abramavičius | + | + | - | + | + | + |
| 2. | Kęstutis Stankevičius | + | + | + | + | + | + |
| 3. | Daiva Kelečienė | - | - | + | + | - | + |
| 4. | Arvydas Steponavičius | - | + | - | + | + | + |
| 5. | Balys Vilimas | + | - | + | + | + | + |

Žymėjimų paaiškinimai: „+“ dalyvavo, „–“ nedalyvavo, „x“ nebuvo Kontrolės komiteto nariu.

Kontrolės komiteto veiklą reglamentuoja Vietos savivaldos įstatymo 14 straipsnio normos, o kompetenciją šio straipsnio 4 dalis, kurioje numatyta, kad:

1) teikia savivaldybės tarybai išvadas dėl savivaldybės kontrolieriaus (savivaldybės kontrolės ir audito tarnybos) veiklos rezultatų;

2) siūlo savivaldybės tarybai atleisti savivaldybės kontrolierių, kai yra įstatymuose nurodyti atleidimo iš valstybės tarnybos pagrindai;

3) svarsto savivaldybės kontrolieriaus (savivaldybės kontrolės ir audito tarnybos) kitų metų veiklos plano projektą ir teikia pasiūlymus dėl šio plano projekto papildymo ar pakeitimo, reglamento nustatyta tvarka iki einamųjų metų lapkričio 5 dienos grąžina šį plano projektą savivaldybės kontrolieriui tvirtinti;

4) įvertina savivaldybės kontrolieriaus (savivaldybės kontrolės ir audito tarnybos) ateinančių metų veiklos planui vykdyti reikalingus asignavimus ir išvadą dėl jų teikia savivaldybės tarybai;

5) svarsto savivaldybės kontrolieriaus parengtą ataskaitą dėl jo (savivaldybės kontrolės ir audito tarnybos) veiklos plano įvykdymo, jos pagrindu rengia ir teikia savivaldybės tarybai išvadas dėl savivaldybės turto ir lėšų naudojimo teisėtumo, tikslingumo ir efektyvumo bei savivaldybės kontrolieriaus (savivaldybės kontrolės ir audito tarnybos) veiklos;

6) siūlo savivaldybės tarybai atlikti nepriklausomą savivaldybės turto ir lėšų naudojimo bei savivaldybės veiklos auditą, teikia savo išvadas dėl audito rezultatų;

7) periodiškai (kartą per ketvirtį) svarsto, kaip vykdomas savivaldybės kontrolieriaus (savivaldybės kontrolės ir audito tarnybos) veiklos planas, savivaldybės kontrolieriaus ar savo iniciatyva išklauso institucijų, įstaigų ir įmonių vadovus dėl savivaldybės kontrolieriaus (savivaldybės kontrolės ir audito tarnybos) atlikto finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreipiasi į savivaldybės administracijos direktorių arba savivaldybės tarybą dėl savivaldybės kontrolieriaus (savivaldybės kontrolės ir audito tarnybos) reikalavimų įvykdymo;

8) dirba pagal savivaldybės tarybos patvirtintą veiklos programą ir kiekvienų metų pradžioje už savo veiklą atsiskaito savivaldybės tarybai reglamento nustatyta tvarka;

9) nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės administracijai ir savivaldybės tarybai.

Komitetas dirbo pagal Zarasų rajono savivaldybės tarybos 2017 m. gegužės 26 d. sprendimu Nr. T-101 „Dėl Zarasų rajono savivaldybės tarybos Kontrolės komiteto 2017 metų veiklos programos patvirtinimo“ patvirtintą programą.

Be veiklos programoje numatytų priemonių Kontrolės komitetas 2017 m. lapkričio 3 d. raštu Nr.(6.31)3-1939 paprašė Zarasų rajono savivaldybės administraciją pateikti informaciją apie 2016 m. rugpjūčio 31 d. koncesijos sutarties Nr. SR-629 sąlygų, susijusių su investicijomis, vykdymą. 2017 m. gruodžio 21 d. vyko Kontrolės komiteto posėdis šiuo klausimu.

Detaliai su atliktų auditų ataskaitomis bei teikiamomis išvadomis galima susipažinti Zarasų rajono savivaldybės interneto svetainėje: Pagrindinis puslapis > Struktūra ir kontaktai > Savivalda > Kontrolės ir audito tarnyba.

Kontrolės komitetas per ataskaitinį laikotarpį atliko teisės aktuose nustatytas funkcijas.

Kontrolės komiteto posėdžiai protokoluojami, Kontrolės komiteto dokumentacija saugoma savivaldybės administracijos Bendrajame skyriuje .

\_\_\_\_\_\_\_\_\_\_\_\_\_\_\_\_\_\_\_\_\_